title: 2013/622/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011#Ψήφισμα του Ευρωπαϊκού Κοινοβουλίου, της 17ης Απριλίου 2013 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/357

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011
   (2013/622/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 – C7-0040/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 73/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης της πρωτοβουλίας για τα καινοτόμα φάρμακα (4), και ιδίως το άρθρο 11 παράγραφος 4,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0088/2013),

               1.

               χορηγεί απαλλαγή στον εκτελεστικό διευθυντή της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 6 της 10.1.2013, σ. 27.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 30 της 4.2.2008, σ. 38.

      (5)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 – C7-0040/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 73/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης της πρωτοβουλίας για τα καινοτόμα φάρμακα (4), και ιδίως το άρθρο 11 παράγραφος 4,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0088/2013),

                  A.

                  λαμβάνοντας υπόψη ότι η κοινή επιχείρηση για τα καινοτόμα φάρμακα («η κοινή επιχείρηση») συστάθηκε τον Δεκέμβριο του 2007 για περίοδο δέκα ετών, με σκοπό να βελτιώσει σημαντικά την αποδοτικότητα και την αποτελεσματικότητα της διαδικασίας ανάπτυξης φαρμάκων, ώστε μακροπρόθεσμα ο φαρμακευτικός κλάδος να παράγει πιο αποτελεσματικά και ασφαλή καινοτόμα φάρμακα,

                  B.

                  λαμβάνοντας υπόψη ότι η κοινή επιχείρηση άρχισε να λειτουργεί αυτόνομα στις 16 Νοεμβρίου 2009,

                  Γ.

                  λαμβάνοντας υπόψη ότι το Ελεγκτικό Συνέδριο επισημαίνει πως έλαβε εύλογη διαβεβαίωση ότι οι ετήσιοι λογαριασμοί της κοινής επιχείρησης για το οικονομικό έτος 2011 είναι αξιόπιστοι και οι πράξεις στις οποίες βασίζονται οι λογαριασμοί είναι νόμιμες και κανονικές,

                  Δ.

                  λαμβάνοντας υπόψη ότι το Ελεγκτικό Συνέδριο εξέδωσε γνώμη με επιφύλαξη σχετικά με τη νομιμότητα και την κανονικότητα των πράξεων στις οποίες βασίζονται οι λογαριασμοί της κοινής επιχείρησης,

                  E.

                  λαμβάνοντας υπόψη ότι η μέγιστη εισφορά της Ένωσης προς την κοινή επιχείρηση, για δέκα έτη, ανέρχεται σε 1 000 000 000 EUR και θα καταβληθεί από τον προϋπολογισμό του έβδομου προγράμματος-πλαισίου για την έρευνα,

         Δημοσιονομική και χρηματοοικονομική διαχείριση

                  1.

                  σημειώνει με ανησυχία ότι ο προϋπολογισμός της κοινής επιχείρησης για το οικονομικό έτος 2011 και το σχέδιο εκτέλεσης εγκρίθηκαν από το διοικητικό συμβούλιο μόλις στις 4 Απριλίου 2011 εξαιτίας του χρόνου που απαιτήθηκε για τον καθορισμό των επιστημονικών προτεραιοτήτων που έπρεπε να συμπεριληφθούν στο ετήσιο σχέδιο υλοποίησης και την επίτευξη συμφωνίας επ’ αυτών· σημειώνει ότι το γεγονός αυτό καθυστέρησε τη δρομολόγηση της πρόσκλησης υποβολής προτάσεων και για ολόκληρο σχεδόν το πρώτο τρίμηνο του συγκεκριμένου έτους η κοινή επιχείρηση ήταν υποχρεωμένη να εφαρμόζει τον δημοσιονομικό κανόνα των προσωρινών δωδεκατημορίων για τις πληρωμές·

                  2.

                  εκφράζει την ανησυχία του για το γεγονός ότι το ποσοστό εκτέλεσης των πιστώσεων ανάληψης υποχρεώσεων που ήταν διαθέσιμες για ερευνητικές δραστηριότητες, ύψους 159 000 000 EUR, ανήλθε στο 66 % και η εκτέλεση πραγματοποιήθηκε μέσω μιας συνολικής ανάληψης υποχρέωσης η οποία κάλυπτε την τέταρτη πρόσκληση υποβολής προτάσεων· επαναλαμβάνει ότι εκφράζει την ανησυχία του για το χαμηλό ποσοστό εκτέλεσης των πιστώσεων πληρωμών αλλά και των αντίστοιχων δραστηριοτήτων της κοινής επιχείρησης· σημειώνει δεόντως ότι το υψηλό επίπεδο των μη χρησιμοποιηθεισών πιστώσεων του διοικητικού προϋπολογισμού (44 %) δείχνει ότι δεν βασιζόταν σε ρεαλιστικές προβλέψεις· ζητεί να συνταχθεί αναλυτική έκθεση προόδου σχετικά με τις προαναφερθείσες ανεπάρκειες η οποία θα περιέχει συγκεκριμένες προτάσεις για τη σταδιακή βελτίωση του ποσοστού εκτέλεσης και για πιο ρεαλιστικές προβλέψεις των απαιτούμενων χρηματοοικονομικών πόρων·

                  3.

                  εκφράζει τη λύπη του συνεπώς για το ότι πιστώσεις ανάληψης υποχρεώσεων ύψους 117 000 000 EUR και πιστώσεις πληρωμών ύψους 65 000 000 EUR που δεν χρησιμοποιήθηκαν κατά το οικονομικό έτος 2010 μεταφέρθηκαν στο 2011 καθώς και για το ότι πιστώσεις ανάληψης υποχρεώσεων ύψους 62 000 000 EUR και πιστώσεις πληρωμών ύψους 11 000 000 EUR που δεν χρησιμοποιήθηκαν κατά το οικονομικό έτος 2011 μεταφέρθηκαν στο 2012· επιδοκιμάζει τις βελτιώσεις που σημειώθηκαν στο 2012 σύμφωνα με τις οποίες τα συνολικά ποσοστά εκτέλεσης για πιστώσεις αναλήψεων υποχρεώσεων ανήλθαν σε 96 % και για πιστώσεις πληρωμών σε 97 %·

                  4.

                  εκφράζει την ανησυχία του για το γεγονός ότι όσον αφορά τους ετήσιους λογαριασμούς της κοινής επιχείρησης το Ελεγκτικό Συνέδριο εξέδωσε γνώμη με επιφύλαξη σχετικά με τη νομιμότητα και κανονικότητα των πράξεων στις οποίες βασίζονται οι εν λόγω λογαριασμοί με τη δικαιολογία ότι το ποσοστό σφάλματος που προέκυψε από τους εκ των υστέρων ελέγχους ήταν 6,84 %· σημειώνει ότι η κοινή επιχείρηση ολοκλήρωσε τους εκ των υστέρων λογιστικούς ελέγχους για ποσό 2,2 εκατ. EUR (18,8 % της εισφοράς της κοινής επιχείρησης για την πρώτη πρόσκληση που επικύρωσε η κοινή επιχείρηση τον Ιούνιο 2011)· εκφράζει τη λύπη του για το γεγονός ότι με βάση τους πρώτους ελέγχους της κοινής επιχείρησης που εφαρμόζουν τη δική της μεθοδολογία, το διαπιστωθέν και το εναπομείναν ποσοστό σφάλματος ανέρχονταν σε ποσοστό 4,58 % και 3,72 % αντίστοιχα· αναμένει ότι το Ελεγκτικό Συνέδριο και η κοινή επιχείρηση θα συμφωνήσουν επί μιας μεθοδολογίας ελέγχου που για τους ίδιους εκ των υστέρων ελέγχους παρέχει τα ίδια αποτελέσματα επαναλαμβάνει ότι η κοινή επιχείρηση πρέπει να ενισχύσει χωρίς καθυστέρηση την ποιότητα των εκ των προτέρων ελέγχων της ειδικότερα για τη διαχείριση επιδοτήσεων, ζητεί η αρμόδια για την απαλλαγή αρχή να ενημερωθεί για τα αποτελέσματα των προσεχών εκ των υστέρων ελέγχων που θα διενεργήσει η κοινή επιχείρηση·

                  5.

                  ζητεί συνεπώς να συνταχθεί λεπτομερής έκθεση προόδου με συγκεκριμένες προτάσεις για τη σταδιακή μείωση του ποσοστού σφάλματος·

         Προσκλήσεις για υποβολή προτάσεων

                  6.

                  τονίζει το γεγονός ότι οι προσκλήσεις υποβολής προτάσεων που διοργάνωσε η κοινή επιχείρηση τα έτη 2008, 2009 και 2010 είχαν ως αποτέλεσμα την υπογραφή, στα τέλη του 2011, συμφωνιών επιχορήγησης ύψους 269 000 000 EUR και ότι το 2012 δρομολογήθηκε η πέμπτη πρόσκληση υποβολής προτάσεων με ενδεικτική προϋπολογισθείσα εισφορά της Ένωσης ύψους 80 000 000 EUR· εκφράζει την ανησυχία του διότι εάν οι προσκλήσεις υποβολής προτάσεων παραμείνουν στο τρέχον επίπεδο, είναι πολύ πιθανό να μην χρησιμοποιηθεί η συνολική διαθέσιμη εισφορά της Ένωσης· καλεί την κοινή επιχείρηση να χρησιμοποιήσει όσο το δυνατόν καλύτερα τους πόρους που διατέθηκαν για την υλοποίηση της κοινής τεχνολογικής πρωτοβουλίας για τα καινοτόμα φάρμακα·

                  7.

                  σημειώνει τις ασυνέπειες μεταξύ των αποφάσεων του διοικητικού συμβουλίου και της έκθεσης σχετικά με τη δημοσιονομική και χρηματοοικονομική διαχείριση και συγκεκριμένα το γεγονός ότι στην έκθεση σχετικά με τη δημοσιονομική και χρηματοοικονομική διαχείριση, το συνολικό ποσό του κεφαλαίου 30-C2 «Θεματολόγιο έρευνας» (117 000 000 EUR) είναι χαμηλότερο από τη θέση του προϋπολογισμού Β03000-C2 (141 000 000 EUR), η οποία αποτελεί τμήμα του εν λόγω κεφαλαίου και επιπλέον, με την απόφαση του διοικητικού συμβουλίου της 28ης Ιανουαρίου 2011 επιτρέπεται η μεταφορά στο επόμενο οικονομικό έτος μόνο 115 000 000 EUR από πιστώσεις ανάληψης υποχρεώσεων, ενώ στην έκθεση σχετικά με τη δημοσιονομική και χρηματοοικονομική διαχείριση αναφέρεται μεταφορά ύψους 117 000 000 EUR· καλεί την κοινή επιχείρηση να διασφαλίσει ότι οι αποφάσεις του διοικητικού συμβουλίου της λαμβάνονται δεόντως υπόψη από τον εκτελεστικό διευθυντή·

         Συστήματα εσωτερικού ελέγχου

                  8.

                  επισημαίνει ότι το Ελεγκτικό Συνέδριο αναφέρει ότι κατά τη διάρκεια του 2011 σημειώθηκε σημαντική πρόοδος στα συστήματα εσωτερικού ελέγχου· σημειώνει, ωστόσο, ότι χρειάζεται να καταβληθούν περαιτέρω προσπάθειες όσον αφορά την κατάρτιση και τεκμηρίωση των δημοσιονομικών και λογιστικών διαδικασιών και των συναφών ελέγχων, αναφέρει επίσης ότι διενεργήθηκε επίσημη αξιολόγηση του συστήματος εσωτερικού ελέγχου κατά τη διάρκεια του 2011·

                  9.

                  σημειώνει ότι ο υπόλογος της κοινής επιχείρησης ανέφερε την επικύρωση του λογιστικού συστήματος στις 27 Σεπτεμβρίου 2012 και υπογράμμισε σημαντικές αδυναμίες που πρέπει να αντιμετωπιστούν·

         Αποτίμηση των εισφορών σε είδος

                  10.

                  σημειώνει ότι το Ελεγκτικό Συνέδριο διαπίστωσε ότι η μεθοδολογία αποτίμησης των εισφορών σε είδος εγκρίθηκε από το διοικητικό συμβούλιο στις 11 Νοεμβρίου 2011 και ότι οι εισφορές σε είδος επικυρώνονται με εκ των προτέρων πιστοποίηση και εκ των υστέρων ελέγχους ωστόσο κατά το 2011 δεν διενεργήθηκε εκ των προτέρων πιστοποίηση και εκ των υστέρων έλεγχος από την κοινή επιχείρηση·

                  11.

                  υπενθυμίζει ότι η κοινή επιχείρηση συστάθηκε τον Δεκέμβριο του 2007 και άρχισε να λειτουργεί αυτόνομα τον Νοέμβριο του 2009· εκφράζει την ανησυχία του για το ότι η μεθοδολογία αποτίμησης των εισφορών σε είδος που πρέπει να καθορίζεται στους εσωτερικούς κανόνες και διαδικασίες της κοινής επιχείρησης σύμφωνα με τους δημοσιονομικούς της κανόνες εγκρίθηκε από το διοικητικό συμβούλιο στις 11 Νοεμβρίου 2011· τονίζει το γεγονός ότι τα μέλη της Ευρωπαϊκής Ομοσπονδίας Φαρμακευτικών Βιομηχανιών και Ενώσεων (EFPIA) που συμμετέχουν στην κοινή επιχείρηση δεν ήταν ως εκ τούτου σε θέση να υποβάλουν έκθεση σχετικά με το κόστος κατά την πρώτη περίοδο υποβολής εκθέσεων, όπως προβλέπεται στις συμφωνίες επιχορήγησης·

         Εσωτερικός έλεγχος και υπηρεσία εσωτερικού ελέγχου της Επιτροπής

                  12.

                  σημειώνει ότι το 2011 η υπηρεσία εσωτερικού ελέγχου της Επιτροπής και το κλιμάκιο εσωτερικού ελέγχου της κοινής επιχείρησης πραγματοποίησαν εκτίμηση κινδύνων, ενώ το στρατηγικό σχέδιο ελέγχου για την περίοδο 2012-2014 εγκρίθηκε από το διοικητικό συμβούλιο στις 3 Νοεμβρίου 2011·

                  13.

                  σημειώνει ότι οι δημοσιονομικοί κανόνες της κοινής επιχείρησης δεν τροποποιήθηκαν ακόμη ώστε να περιλάβουν τη διάταξη του δημοσιονομικού κανονισμού αλλά ο καταστατικός χάρτης αποστολής της υπηρεσίας εσωτερικού ελέγχου της Επιτροπής εγκρίθηκε από το διοικητικό συμβούλιο στις 8 Μαρτίου 2011·

                  14.

                  ανησυχεί για το γεγονός ότι μολονότι η κοινή επιχείρηση απέκτησε την αυτονομία της τον Νοέμβριο 2009 μέχρι τον Μάρτιο του 2012 δεν είχε ωστόσο διενεργηθεί εσωτερικός έλεγχος διασφάλισης αυτός καθαυτός ούτε από την υπηρεσία εσωτερικού ελέγχου της Επιτροπής ούτε από τον υπεύθυνο εσωτερικού ελέγχου, ο τελευταίος μάλιστα είχε άμεση συμμετοχή σε επιχειρησιακές δραστηριότητες (υλοποίηση της στρατηγικής εκ των υστέρων ελέγχων, πλαίσιο σχετικά με τους βασικούς δείκτες επιδόσεων, επανεξέταση της εκ των προτέρων πιστοποίησης όσον αφορά τις εισφορές σε είδος), καθώς και σε άλλες υποχρεώσεις διαβούλευσης·

         Δικαιώματα ελέγχου του Ελεγκτικού Συνεδρίου

                  15.

                  εκπλήσσεται που οι διατάξεις της συμφωνίας επιχορήγησης δεν παραχωρούν στο Ελεγκτικό Συνέδριο δικαίωμα ελέγχου των εισφορών σε είδος των εταιρειών μελών της EFPIA, μολονότι οι εν λόγω εισφορές καταχωρίζονται στις οικονομικές καταστάσεις της κοινής επιχείρησης και υπολογίζονται σε1 000 000 000 EUR κατά τη διάρκεια ζωής της κοινής επιχείρησης· σημειώνει ότι η εισφορά σε είδος ελέγχεται από την κοινή επιχείρηση σύμφωνα με το άρθρο 12 παράγραφοι 4 και 5 του κανονισμού (ΕΚ) αριθ. 73/2008 του Συμβουλίου και ότι ζητείται η συμβουλή της Επιτροπής από την κοινή επιχείρηση όσον αφορά τα δικαιώματα του Ελεγκτικού Συνεδρίου να ελέγχει τις εισφορές σε είδος των εταιρειών μελών της EFPIA·

         Ετήσια έκθεση δραστηριοτήτων

                  16.

                  τονίζει το γεγονός ότι η δήλωση αξιοπιστίας του εκτελεστικού διευθυντή καταρτίστηκε τον Φεβρουάριο του 2012 χωρίς επιφύλαξη, μολονότι ήταν ελλιπή τα πληροφοριακά στοιχεία για την αποτελεσματικότητα της στρατηγικής εκ των υστέρων ελέγχων, η οποία αποτελεί βασικό έλεγχο των επιχειρησιακών δαπανών· σημειώνει ότι σύμφωνα με το καταστατικό και τους δημοσιονομικούς κανόνες της κοινής επιχείρησης ο εκτελεστικός διευθυντής οφείλει να καταρτίζει ετήσια έκθεση δραστηριοτήτων, συμπεριλαμβανομένης δήλωσης αξιοπιστίας, στην οποία αναφέρεται ότι τα πληροφοριακά στοιχεία που περιλαμβάνονται στην έκθεση παρέχουν ακριβοδίκαιη εικόνα της οικονομικής κατάστασης, εκτός αν διευκρινίζεται διαφορετικά σε τυχόν επιφυλάξεις·

         Λοιπά θέματα διαχείρισης

                  17.

                  σημειώνει ότι κατά τη διάρκεια του 2011 η κοινή επιχείρηση πραγματοποίησε προόδους όσον αφορά την τυποποίηση των πολιτικών ασφάλειας στον τομέα των ΤΠ· σημειώνει ωστόσο ότι το σχέδιο συνέχισης των δραστηριοτήτων και το σχέδιο αποκατάστασης της λειτουργίας μετά από καταστροφή δεν ολοκληρώθηκαν·

                  18.

                  χαιρετίζει το γεγονός ότι η συμφωνία φιλοξενίας μεταξύ της κοινής επιχείρησης και των βελγικών αρχών όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να παρέχεται υπεγράφη στις 3 Φεβρουαρίου 2012·

         Άλλα θέματα

                  19.

                  καλεί και πάλι το Ελεγκτικό Συνέδριο να του υποβάλει μέσα σε εύλογη προθεσμία, ειδική έκθεση σχετικά με κοινά ζητήματα που ανακύπτουν λόγω της φύσης των κοινών επιχειρήσεων, και τα οποία οι κοινές επιχειρήσεις πρέπει να εξετάσουν από κοινού με τους εταίρους τους, με σκοπό να διασφαλισθεί η προστιθέμενη αξία τους και η αποτελεσματική εκτέλεση των ενωσιακών προγραμμάτων έρευνας, ανάπτυξης τεχνολογίας και επίδειξης· σημειώνει ακόμη ότι η εν λόγω έκθεση πρέπει να περιλαμβάνει αξιολόγηση της αποτελεσματικότητας της σύστασης και της δομής των κοινών επιχειρήσεων.

         (1)  ΕΕ C 6 της 10.1.2013, σ. 27.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 30 της 4.2.2008, σ. 38.

         (5)  ΕΕ L 357 της 31.12.2002, σ. 72.


title: 2012/558/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VIII — Ευρωπαίος Διαμεσολαβητής#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VIII — Ευρωπαίος Διαμεσολαβητής

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/117

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VIII — Ευρωπαίος Διαμεσολαβητής
   (2012/558/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0263/2011] (2),

               —

               έχοντας υπόψη την ετήσια έκθεση του Ευρωπαίου Διαμεσολαβητή προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (Α7-0089/2012),

               1.

               χορηγεί απαλλαγή στον Ευρωπαίο Διαμεσολαβητή όσον αφορά την εκτέλεση του προϋπολογισμού του για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο τμήμα της, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα VIII — Ευρωπαίος Διαμεσολαβητής
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

                  —

                  έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0263/2011] (2),

                  —

                  έχοντας υπόψη την ετήσια έκθεση του Ευρωπαίου Διαμεσολαβητή προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2010,

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

                  —

                  έχοντας υπόψη τη δήλωση αξιοπιστίας, η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης (4),

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (Α7-0089/2012),

                  1.

                  υπογραμμίζει ότι, στην ετήσια έκθεσή του για το 2010, το Ελεγκτικό Συνέδριο διαπιστώνει ότι «δεν έχει να διατυπώσει καμία παρατήρηση σχετικά με τον Ευρωπαίο Διαμεσολαβητή» (σημείο 7.31)· υπενθυμίζει ωστόσο ότι το Ελεγκτικό Συνέδριο είχε ζητήσει από τον Ευρωπαίο Διαμεσολαβητή (εφεξής «Διαμεσολαβητής») να εκπονήσει διατάξεις σχετικά με τις διαδικασίες πρόσληψης των προσωρινών υπαλλήλων· κατόπιν τούτου, θα επιθυμούσε να ενημερωθεί από το Ελεγκτικό Συνέδριο σχετικά με τα αποτελέσματα·

                  2.

                  διαπιστώνει ότι το 2010 ο Διαμεσολαβητής διέθετε πιστώσεις ανάληψης υποχρεώσεων συνολικού ύψους 9 332 275 EUR (9 000 000 EUR το 2009) και ότι το ποσοστό εκτέλεσης των εν λόγω πιστώσεων ήταν της τάξης του 89,65 %, ήτοι κατώτερο του μέσου όρου των άλλων θεσμικών οργάνων και δύο βαθμούς κάτω του οικείου ποσοστού εκτέλεσης του παρελθόντος έτους (91,98 % το 2009)· παρατηρεί, ωστόσο, ότι το μεταβλητό ποσοστό εκτέλεσης εξαρτάται κυρίως από τις διακυμάνσεις του προσωπικού και υπογραμμίζει ότι ο προϋπολογισμός του Διαμεσολαβητή είναι καθαρά διοικητικός, δεδομένου ότι οι δαπάνες διατίθενται κατά 79 % για τα πρόσωπα που συνδέονται με το όργανο, κατά 15 % για τα ακίνητα, την επίπλωση, τον εξοπλισμό και διάφορες λειτουργικές δαπάνες και κατά 6 % για την άσκηση των γενικών αποστολών του οργάνου·

                  3.

                  ζητεί καλύτερο δημοσιονομικό προγραμματισμό που να εξασφαλίζει αποδοτικότερη εκτέλεση του προϋπολογισμού·

                  4.

                  εκφράζει την ικανοποίησή του για το γεγονός ότι ο Διαμεσολαβητής είχε ορίσει βασικούς δείκτες απόδοσης στο σχέδιο δράσης για το 2010, καθώς και πίνακα αποτελεσμάτων, γεγονός που καθιστά μετρήσιμη την προσπάθεια της υπηρεσίας, χάρη στο σύστημα βαθμονόμησης («benchmarking»)· εκφράζει την ικανοποίησή του για την πρόοδο που σημειώθηκε καθ’ όλη τη διάρκεια του έτους·

                  5.

                  κρίνει, ωστόσο, ότι θα ήταν ευκταίο να αυξηθεί ακόμη ο αριθμός και το ποσοστό των υποθέσεων στις οποίες η απόφαση περί παραδεκτού λαμβάνεται εντός προθεσμίας μικρότερης του ενός μηνός· αναφέρει ότι το ποσοστό αυτό ανέρχεται σήμερα στο 66 %·

                  6.

                  κρίνει επίσης ευκταίο το να συνεχισθεί να προοδεύει ο αριθμός και η αναλογία των ερευνών που ολοκληρώνονται σε λιγότερο από 12 μήνες· αναφέρει ότι το ποσοστό αυτό ανέρχεται σήμερα στο 66 %·

                  7.

                  κρίνει χαροποιό το γεγονός ότι καθιερώθηκε μια νέα διαδικασία για την πρόσληψη προσωρινών υπαλλήλων, καθώς και για τον υπολογισμό των ατομικών δικαιωμάτων·

                  8.

                  εκφράζει την ικανοποίησή του για τον λογιστικό έλεγχο που διενήργησε η υπηρεσία εσωτερικού ελέγχου το 2010, λαμβάνοντας υπόψη τις παρατηρήσεις που είχαν διατυπωθεί το 2009, έλεγχο που κατέληξε στο συμπέρασμα ότι το σύστημα διαχείρισης και ελέγχου είναι αποτελεσματικό, με την επιφύλαξη της εφαρμογής των συμπεφωνημένων δράσεων·

                  9.

                  υπενθυμίζει ότι η ετήσια έκθεση σχετικά με τις δραστηριότητες του Διαμεσολαβητή το 2010 αποτέλεσε πρόσφατα αντικείμενο εκθέσεως πρωτοβουλίας που ενέκρινε το Κοινοβούλιο στις 27 Οκτωβρίου 2011 (6)· κατά συνέπεια, δεν επιθυμεί να προσθέσει επιπλέον παρατηρήσεις·

                  10.

                  κρίνει ευκταίο όπως η ετήσια έκθεση για τις δραστηριότητες του Διαμεσολαβητή το 2011 περιέχει, ενδεχομένως, ένα κεφάλαιο για την παρακολούθηση του ψηφίσματος απαλλαγής του Ευρωπαϊκού Κοινοβουλίου, παρέχοντας συγχρόνως μια ολοκληρωμένη εικόνα του συνόλου του ανθρώπινου δυναμικού που διαθέτει ο Διαμεσολαβητής, τούτο δε ανά κατηγορία, βαθμό, φύλο, συμμετοχή στην επαγγελματική κατάρτιση και εθνικότητα.

         (1)  ΕΕ L 64 της 12.3.2010.

         (2)  ΕΕ C 332 της 14.11.2011, σ. 1.

         (3)  ΕΕ C 326 της 10.11.2011, σ. 1.

         (4)  ΕΕ C 332 της 14.11.2011, σ. 134.

         (5)  ΕΕ L 248 της 16.9.2002, σ. 1.

         (6)  Κείμενα που εγκρίθηκαν, P7_TA(2011) 467.


title: 2011/334/Ευρατόμ: Απόφαση του Συμβουλίου, της 21ης Νοεμβρίου 2006 , για την έγκριση της σύναψης, από την Επιτροπή, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης#Συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης

text:
               11.6.2011

               EL

               Επίσημη Εφημερίδα της Ευρωπαϊκής Ένωσης

               L 154/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Νοεμβρίου 2006
   για την έγκριση της σύναψης, από την Επιτροπή, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης
   (2011/334/Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη την πρόταση της Επιτροπής,
   Εκτιμώντας τα ακόλουθα:

               (1)

               Η Επιτροπή, σύμφωνα με τις οδηγίες του Συμβουλίου της 14ης Απριλίου 2006, διεξήγαγε διαπραγματεύσεις για συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης.

               (2)

               Η σύναψη της συμφωνίας από την Επιτροπή θα πρέπει να εγκριθεί,

         ΑΠΟΦΑΣΙΖΕΙ:
   Άρθρο μόνο
   Εγκρίνεται η σύναψη, από την Επιτροπή, για την Ευρωπαϊκή Κοινότητα Ατομικής Ενέργειας, και εξ ονόματος αυτής, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης.
   Το κείμενο της συμφωνίας επισυνάπτεται στην παρούσα απόφαση.

      Βρυξέλλες, 21 Νοεμβρίου 2006.

            Για το Συμβούλιο

            Η Πρόεδρος

         U.-M. WIDEROOS

      ΜΕΤΑΦΡΑΣΗ
      ΣΥΜΦΩΝΊΑ ΣΥΝΕΡΓΑΣΊΑΣ
      μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης
      Η Ευρωπαϊκή Κοινότητα Ατομικής Ενέργειας (Ευρατόμ), εκπροσωπούμενη από την Επιτροπή των Ευρωπαϊκών Κοινοτήτων, και η κυβέρνηση της Δημοκρατίας της Κορέας (στο εξής καλούμενες από κοινού «τα μέρη»)·
      Εκτιμώντας ότι, με τη συμφωνία-πλαίσιο μεταξύ της Ευρωπαϊκής Κοινότητας και των κρατών μελών της αφενός, και της κυβέρνησης της Δημοκρατίας της Κορέας αφετέρου, περί εμπορίου και συνεργασίας, που συνήφθη στις 28 Οκτωβρίου 1996, τα μέρη αναλαμβάνουν την υποχρέωση να προωθήσουν τη συνεργασία στον τομέα της ενέργειας και της προστασίας του περιβάλλοντος και να αναπτύξουν, ιδίως, νέες και ανανεώσιμες μορφές ενέργειας· και
      Επιθυμώντας να εξακολουθήσουν να προωθούν την ανάπτυξη της ενέργειας σύντηξης ως δυνάμει περιβαλλοντικά αποδεκτής, οικονομικά ανταγωνιστικής και ουσιαστικά απεριόριστης πηγής ενέργειας,
      ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο I
      Στόχος
      Στόχος της παρούσας συμφωνίας είναι η ενίσχυση της συνεργασίας μεταξύ των μερών στους τομείς που καλύπτονται από τα αντίστοιχα προγράμματά τους σύντηξης, με βάση το αμοιβαίο όφελος και τη συνολική αμοιβαιότητα, προκειμένου να αναπτυχθεί η επιστημονική κατανόηση και η τεχνολογική ικανότητα που αποτελούν εγγενή όρο ενός συστήματος ενέργειας σύντηξης.
      Άρθρο II
      Τομείς συνεργασίας
      Οι τομείς συνεργασίας βάσει της παρούσας συμφωνίας μπορεί να περιλαμβάνουν τα ακόλουθα:

                  α)

                  διατάξεις tokamak, συμπεριλαμβανομένων των έργων μεγάλης κλίμακας σύγχρονης γενεάς και των δραστηριοτήτων που σχετίζονται με τα έργα της επόμενης γενεάς·

                  β)

                  εναλλακτικές διατάξεις αντί των tokamak·

                  γ)

                  τεχνολογία της ενέργειας μαγνητικής σύντηξης·

                  δ)

                  θεωρία του πλάσματος και εφαρμοσμένη φυσική πλάσματος·

                  ε)

                  πολιτικές και σχέδια προγραμμάτων και

                  στ)

                  άλλους τομείς, όπως συμφωνείται εγγράφως από τα μέρη, στον βαθμό που καλύπτονται από τα αντίστοιχα προγράμματά τους.

            Άρθρο III
      Μορφές συνεργασίας
      1.   Οι μορφές συνεργασίας βάσει της παρούσας συμφωνίας μπορεί να περιλαμβάνουν τα εξής, χωρίς, ωστόσο, και να περιορίζονται σε αυτά:

                  α)

                  ανταλλαγή και παροχή πληροφοριών και δεδομένων για τις επιστημονικές και τεχνολογικές δραστηριότητες, εξελίξεις, πρακτικές και αποτελέσματα, καθώς και για τις πολιτικές και σχέδια προγραμμάτων, συμπεριλαμβανομένης της ανταλλαγής εμπιστευτικών πληροφοριών σύμφωνα με τους όρους και τις προϋποθέσεις που προβλέπονται στα άρθρα VI και VΙΙ·

                  β)

                  ανταλλαγή επιστημόνων, μηχανικών και άλλων ειδικών για συμφωνηθείσες χρονικές περιόδους, προκειμένου να συμμετέχουν σε πειράματα, αναλύσεις, σχεδιασμό και άλλες δραστηριότητες έρευνας και ανάπτυξης σύμφωνα με το άρθρο VΙΙΙ·

                  γ)

                  διοργάνωση σεμιναρίων και άλλων συναντήσεων με σκοπό τη συζήτηση και την ανταλλαγή πληροφοριών για συμφωνηθέντα θεματικά πεδία στους τομείς που απαριθμούνται στο άρθρο ΙΙ και τον προσδιορισμό συνεργατικών δραστηριοτήτων που μπορούν να αναληφθούν επωφελώς σύμφωνα με το άρθρο V·

                  δ)

                  ανταλλαγή και διάθεση δειγμάτων, υλικών, εξοπλισμού (οργάνων και εξαρτημάτων) για πειράματα, δοκιμές και αξιολόγηση σύμφωνα με τα άρθρα IX και Χ·

                  ε)

                  εκτέλεση κοινών μελετών, έργων ή πειραμάτων, συμπεριλαμβανομένου του κοινού σχεδιασμού, κατασκευής και λειτουργίας τους·

                  στ)

                  δημιουργία διασυνδέσεων ανταλλαγής δεδομένων, όπως, μεταξύ άλλων, εργαλείων ανάλυσης δεδομένων εξ αποστάσεως· και

                  ζ)

                  άλλες ειδικότερες μορφές συνεργασίας όπως συμφωνούνται αμοιβαία από τα μέρη εγγράφως.

            2.   Τα μέρη συντονίζουν, όπως ενδείκνυται, στο πλαίσιο της παρούσας συμφωνίας, τις δραστηριότητες με άλλες διεθνείς δραστηριότητες έρευνας και ανάπτυξης στον τομέα της σύντηξης, για να ελαχιστοποιείται η επικάλυψη της προσπάθειας.
      Κανένα στοιχείο στην παρούσα συμφωνία δεν ερμηνεύεται με την έννοια ότι προδικάζει τις υφιστάμενες ή μελλοντικές ρυθμίσεις συνεργασίας μεταξύ των μερών.
      Άρθρο IV
      Συντονιστική επιτροπή και εκτελεστικοί γραμματείς
      1.   Τα μέρη συνιστούν συντονιστική επιτροπή, προκειμένου να συντονίζει και να εποπτεύει τη διεξαγωγή δραστηριοτήτων στο πλαίσιο της παρούσας συμφωνίας. Κάθε μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισθέντα μέλη ως επικεφαλής της αντιπροσωπείας του. Η συντονιστική επιτροπή συνέρχεται μία φορά τον χρόνο, εναλλάξ στη Δημοκρατία της Κορέας και στην Ευρωπαϊκή Ένωση ή σε άλλες συμφωνημένες στιγμές και τόπους. Στη συνεδρίαση προεδρεύει ο επικεφαλής της αντιπροσωπείας του φιλοξενούντος μέρους.
      2.   Η συντονιστική επιτροπή προβαίνει σε ανασκόπηση της προόδου και των προγραμμάτων ανάληψης δραστηριοτήτων στο πλαίσιο της παρούσας συμφωνίας και προτείνει, συντονίζει και εγκρίνει τις μελλοντικές συνεργατικές δραστηριότητες που εμπίπτουν στο πεδίο εφαρμογής της, συνεκτιμώντας την τεχνική τους αξία και το επίπεδο προσπαθειών για να εξασφαλισθεί αμοιβαίο όφελος και για να κατοχυρωθεί η συνολική αμοιβαιότητα στο πλαίσιο της συμφωνίας αυτής.
      3.   Όλες οι αποφάσεις της συντονιστικής επιτροπής λαμβάνονται με συναίνεση.
      4.   Κάθε μέρος διορίζει έναν εκτελεστικό γραμματέα, ο οποίος ενεργεί για λογαριασμό του κατά τις χρονικές περιόδους που παρεμβάλλονται μεταξύ των συνεδριάσεων της συντονιστικής επιτροπής για όλα τα ζητήματα που σχετίζονται με τη συνεργασία στο πλαίσιο της παρούσας συμφωνίας. Οι εκτελεστικοί γραμματείς φέρουν την ευθύνη για την καθημερινή διαχείριση των θεμάτων συνεργασίας.
      Άρθρο V
      Υλοποίηση
      1.   Κάθε μέρος υποδεικνύει τους κατάλληλους φορείς για την υλοποίηση των δραστηριοτήτων βάσει της παρούσας συμφωνίας.
      2.   Όταν η συντονιστική επιτροπή εγκρίνει μια συνεργατική δραστηριότητα, εγκρίνει, εάν χρειάζεται, σχέδιο έργου με βάση την παρούσα συμφωνία και σύμφωνα με τους όρους της.
      3.   Σε κάθε σχέδιο έργου απαριθμούνται οι φορείς που έχουν υποδειχθεί για την υλοποίηση του έργου και περιλαμβάνονται αναλυτικές διατάξεις για την υλοποίηση της συνεργατικής δραστηριότητας, οι οποίες περιλαμβάνουν, χωρίς όμως και να περιορίζονται σε αυτές, ρυθμίσεις για το τεχνικό περιεχόμενο και τα θέματα διαχείρισης, τις ισχύουσες αρμοδιότητες απορρύπανσης, την ανταλλαγή εμπιστευτικών πληροφοριών, την ανταλλαγή εξοπλισμού, την αντιμετώπιση θεμάτων πνευματικής ιδιοκτησίας, τις συνολικές δαπάνες, τον επιμερισμό του κόστους και το χρονοδιάγραμμα, όπως ενδείκνυται.
      Άρθρο VI
      Διάθεση και διάδοση των πληροφοριών
      1.   Με την επιφύλαξη των ισχυόντων νόμων ή κανονισμών του και των διατάξεων της παρούσας συμφωνίας, κάθε μέρος και τα οριζόμενα από αυτό πρόσωπα αναλαμβάνουν τη δέσμευση να θέτουν ελευθέρως στη διάθεση του άλλου μέρους και των προσώπων που ορίζονται από αυτό, κάθε πληροφορία που υπάρχει στη διάθεσή τους και η οποία απαιτείται για την εκτέλεση των συνεργατικών δραστηριοτήτων στο πλαίσιο της συμφωνίας αυτής.
      2.   Τα μέρη και τα οριζόμενα από αυτά πρόσωπα υποστηρίζουν την ευρύτερη δυνατή διάδοση των πληροφοριών που έχουν δικαίωμα να κοινοποιήσουν και οι οποίες είτε έχουν αναπτυχθεί από κοινού είτε προορίζονται να διατεθούν ή να ανταλλαγούν βάσει της παρούσας συμφωνίας, υπό την επιφύλαξη της ανάγκης να προστατεύονται οι εμπιστευτικές πληροφορίες και της ανάγκης να προστατεύεται η πνευματική ιδιοκτησία που δημιουργείται ή εκχωρείται στο πλαίσιο της συμφωνίας αυτής.
      3.   Οι πληροφορίες που διαβιβάζονται από το ένα μέρος στο άλλο στο πλαίσιο της παρούσας συμφωνίας είναι ακριβείς, στον βαθμό που το επιτρέπουν η γνώση και η πεποίθηση του μέρους που τις διαβιβάζει, χωρίς ωστόσο το μέρος που τις διαβιβάζει να εγγυάται την καταλληλότητα των πληροφοριών που διαβιβάζονται για οποιαδήποτε ιδιαίτερη χρήση ή εφαρμογή από τον παραλήπτη των πληροφοριών ή από οποιονδήποτε τρίτο. Οι πληροφορίες που αναπτύσσονται από κοινού από τα μέρη είναι ακριβείς, στον βαθμό που το επιτρέπουν η γνώση και η πεποίθηση αμφοτέρων των μερών. Κανένα μέρος δεν εγγυάται την ακρίβεια των πληροφοριών που αναπτύσσονται από κοινού ή την καταλληλότητά τους για οποιοδήποτε ιδιαίτερο σκοπό, χρήση ή εφαρμογή τους από εκάτερο των μερών ή από οποιονδήποτε τρίτο.
      Άρθρο VII
      Πνευματική ιδιοκτησία
      Η προστασία και ο επιμερισμός της πνευματικής ιδιοκτησίας που δημιουργείται ή εκχωρείται κατά τη διάρκεια των συνεργατικών δραστηριοτήτων στο πλαίσιο της παρούσας συμφωνίας διέπονται από τις διατάξεις του παραρτήματος Α, που αποτελεί αναπόσπαστο μέρος της παρούσας συμφωνίας και ισχύει για το σύνολο των δραστηριοτήτων που διεξάγονται βάσει της συμφωνίας αυτής.
      Άρθρο VIII
      Ανταλλαγές προσωπικού
      Η ανταλλαγή προσωπικού μεταξύ των μερών ή των προσώπων που ορίζονται από αυτά στο πλαίσιο της παρούσας συμφωνίας διέπεται από τις ακόλουθες διατάξεις:

                  α)

                  κάθε μέρος εξασφαλίζει την επιλογή ειδικευμένου προσωπικού με την πείρα και τα προσόντα που απαιτούνται για την εκτέλεση των δραστηριοτήτων που προγραμματίζονται στο πλαίσιο της παρούσας συμφωνίας. Κάθε σχετική ανταλλαγή προσωπικού συμφωνείται αμοιβαία εκ των προτέρων με ανταλλαγή επιστολών μεταξύ των μερών, στις οποίες γίνεται παραπομπή στην παρούσα συμφωνία και τις συναφείς διατάξεις της για την πνευματική ιδιοκτησία, καθώς και στη συγκεκριμένη συνεργατική δραστηριότητα·

                  β)

                  η καταβολή των οφειλόμενων αποδοχών, ασφάλιστρων και επιδομάτων στο προσωπικό που ανταλλάσσεται αποτελεί ευθύνη κάθε μέρους·

                  γ)

                  εάν δεν έχει συμφωνηθεί άλλως, τα έξοδα ταξιδίου και διαμονής για το προσωπικό που ανταλλάσσεται, το οποίο διαμένει στο ίδρυμα υποδοχής, βαρύνουν το μέρος αποστολής·

                  δ)

                  το μέρος υποδοχής μεριμνά για την προσήκουσα στέγαση του υπό ανταλλαγή προσωπικού του άλλου μέρους (και των μελών των οικογενειών του που συγκατοικούν) σε κοινώς ευμενή, αμοιβαία βάση·

                  ε)

                  το μέρος υποδοχής παρέχει κάθε αναγκαία συνδρομή, σύμφωνα με τους σχετικούς νόμους και κανονισμούς του, στο υπό ανταλλαγή προσωπικό του άλλου μέρους όσον αφορά θέματα διοικητικών διατυπώσεων (π.χ. χορήγηση θεώρησης διαβατηρίου)·

                  στ)

                  κάθε μέρος μεριμνά ώστε το υπό ανταλλαγή προσωπικό να τηρεί τους γενικούς κανόνες σχετικά με τους κανονισμούς εργασίας και ασφαλείας που ισχύουν στο ίδρυμα υποδοχής·

                  ζ)

                  κάθε μέρος έχει, με δικά του έξοδα, τη δυνατότητα να παρακολουθεί συγκεκριμένες δραστηριότητες δοκιμών και εργασίες ανάλυσης του άλλου μέρους στους τομείς συνεργασίας που ορίζονται στο άρθρο ΙΙ. Η παρακολούθηση αυτή μπορεί να πραγματοποιείται μέσω επισκέψεων προσωπικού, σε κάθε περίπτωση υπό την επιφύλαξη της προηγούμενης συμφωνίας του μέρους υποδοχής.

            Άρθρο IX
      Ανταλλαγές εξοπλισμού, δειγμάτων κ.λπ.
      Σε περίπτωση ανταλλαγής, δανεισμού ή διάθεσης εξοπλισμού, οργάνων, δειγμάτων, υλικών ή απαραίτητων ανταλλακτικών (που στο εξής αναφέρονται ως «ο εξοπλισμός κ.λπ.»), από το ένα μέρος ή από τα πρόσωπα που αυτό ορίζει, στο άλλο μέρος ή στα πρόσωπα που αυτό ορίζει, ισχύουν οι ακόλουθες διατάξεις που καλύπτουν τη μεταφορά και τη χρήση του εξοπλισμού κ.λπ.:

                  α)

                  το μέρος αποστολής χορηγεί, το ταχύτερο δυνατόν, αναλυτικό κατάλογο του εξοπλισμού κ.λπ. που πρόκειται να διατεθεί, με τις αντίστοιχες προδιαγραφές και την τεχνική και ενημερωτική τεκμηρίωση·

                  β)

                  ο εξοπλισμός κ.λπ., που παρέχεται από το μέρος αποστολής εξακολουθεί να αποτελεί ιδιοκτησία του και επιστρέφεται στο μέρος αποστολής σε ημερομηνία που καθορίζεται από τη συντονιστική επιτροπή, εκτός εάν έχει συμφωνηθεί άλλως στο σχέδιο έργου που αναφέρεται στο άρθρο V·

                  γ)

                  ο εξοπλισμός κ.λπ., τίθεται σε λειτουργία στο ίδρυμα υποδοχής μόνον κατόπιν αμοιβαίας συμφωνίας μεταξύ των μερών και

                  δ)

                  το μέρος υποδοχής διαθέτει τους απαραίτητους χώρους για την εγκατάσταση του εξοπλισμού κ.λπ., και παρέχει ηλεκτρική ενέργεια, νερό, φυσικό αέριο κ.λπ., σύμφωνα με τις τεχνικές απαιτήσεις, οι οποίες συμφωνούνται αμοιβαία από τα μέρη.

            Άρθρο X
      Γενικές διατάξεις
      1.   Κάθε μέρος διεκπεραιώνει τις δραστηριότητες που προβλέπονται στην παρούσα συμφωνία υπό την επιφύλαξη των ισχυόντων νόμων και κανονισμών του και χορηγεί πόρους εφόσον υπάρχουν διαθέσιμες πιστώσεις.
      2.   Εκτός εάν έχει ειδικά συμφωνηθεί άλλως εγγράφως από τα μέρη, κάθε μέρος βαρύνεται με όλο το κόστος που συνεπάγεται γι’ αυτό η συνεργασία στο πλαίσιο της παρούσας συμφωνίας.
      3.   Όλα τα προβλήματα ερμηνείας ή εκτέλεσης σχετικά με την παρούσα συμφωνία που απορρέουν κατά τη χρονική διάρκεια ισχύος της επιλύονται με συμφωνία μεταξύ των μερών.
      4.   Στον βαθμό που αυτό αφορά την Ευρατόμ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρατόμ και στα εδάφη των χωρών που συμμετέχουν στο πρόγραμμα σύντηξης της Ευρατόμ, ως πλήρως συνδεδεμένα τρίτα κράτη.
      Άρθρο XI
      Διάρκεια ισχύος, τροποποίηση και καταγγελία
      1.   Η παρούσα συμφωνία αρχίζει να ισχύει την ημερομηνία κατά την οποία τα μέρη θα έχουν κοινοποιήσει εκατέρωθεν εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της, και παραμένει σε ισχύ επί πέντε έτη. Η ισχύς της παρούσας συμφωνίας παρατείνεται αυτόματα για συμπληρωματικές περιόδους πέντε ετών, εκτός εάν ένα μέρος κοινοποιήσει στο άλλο εγγράφως την πρόθεσή του να καταγγείλει την παρούσα συμφωνία, έξι τουλάχιστον μήνες πριν από τη λήξη της.
      2.   Η παρούσα συμφωνία δύναται να τροποποιηθεί με γραπτή συμφωνία των μερών.
      3.   Όλες οι κοινές προσπάθειες και πειράματα που δεν έχουν ολοκληρωθεί κατά τη χρονική στιγμή της καταγγελίας ή λήξης της παρούσας συμφωνίας μπορούν να συνεχίζονται μέχρι την ολοκλήρωσή τους σύμφωνα με τους όρους της παρούσας συμφωνίας.
      4.   Η παρούσα συμφωνία και κάθε σχέδιο έργου που σχετίζεται με αυτή μπορούν να καταγγελθούν ανά πάσα στιγμή, κατά τη διακριτική ευχέρεια εκάστου των μερών, με έγγραφη προειδοποίηση προ έξι μηνών από το μέρος που επιδιώκει να καταγγείλει την παρούσα συμφωνία ή το σχέδιο έργου. Η καταγγελία αυτή ισχύει υπό την επιφύλαξη των δικαιωμάτων που ενδέχεται να προκύψουν βάσει της παρούσας συμφωνίας ή σχεδίου έργου για εκάτερο των μερών μέχρι την ημερομηνία της καταγγελίας.
      5.   Η παρούσα συμφωνία συντάσσεται σε δύο αντίτυπα σε 21 γλώσσες (κορεατική, αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική). Αυθεντικά είναι τα κείμενα στην αγγλική και την κορεατική γλώσσα.

         Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.
         Έγινε στις Βρυξέλλες την εικοστή δεύτερη ημέρα του Νοεμβρίου του έτους δύο χιλιάδες έξι, σε δύο αντίγραφα, στην αγγλική και κορεατική γλώσσα.

            ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ ΕΚΠΡΟΣΩΠΟΥΜΕΝΗ ΑΠΟ ΤΗΝ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

            ΓΙΑ ΤΗΝ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ

         ΠΑΡΑΡΤΗΜΑ Α

            ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ

         Τα δικαιώματα πνευματικής ιδιοκτησίας που δημιουργούνται ή εκχωρούνται στο πλαίσιο της παρούσας συμφωνίας απονέμονται ως εξής:
         I.   Εφαρμογή

         Το παρόν παράρτημα εφαρμόζεται σε όλες τις συνεργατικές δραστηριότητες που υλοποιούνται βάσει της παρούσας συμφωνίας, εκτός εάν έχει ειδικά συμφωνηθεί άλλως.
         II.   Κυριότητα, απονομή και άσκηση των δικαιωμάτων

         Α.   Για τους σκοπούς της παρούσας συμφωνίας, η «πνευματική ιδιοκτησία» έχει την έννοια που δίνεται στο άρθρο 2 της σύμβασης για την ίδρυση της Παγκόσμιας Οργάνωσης Πνευματικής Ιδιοκτησίας, που έγινε στη Στοκχόλμη, στις 14 Ιουλίου 1967.
         Β.   Το παρόν παράρτημα ρυθμίζει την απονομή των δικαιωμάτων, συμφερόντων και δικαιωμάτων εκμετάλλευσης μεταξύ των μερών. Κάθε μέρος φροντίζει ώστε το άλλο μέρος να μπορέσει να αποκτήσει τα δικαιώματα πνευματικής ιδιοκτησίας που του απονέμονται σύμφωνα με το παρόν παράρτημα. Το παρόν παράρτημα δεν τροποποιεί ούτε και θίγει ουδόλως την απονομή των δικαιωμάτων, συμφερόντων και δικαιωμάτων εκμετάλλευσης μεταξύ ενός μέρους και των υπηκόων του, που διέπεται από τους νόμους και τις πρακτικές που εφαρμόζει το εν λόγω μέρος.
         Γ.   Η καταγγελία ή η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που απορρέουν από το παρόν παράρτημα.

                     1.

                     Στις περιπτώσεις που τα μέρη αναλαμβάνουν συνεργατικές δραστηριότητες, η πνευματική ιδιοκτησία που προκύπτει από την κοινή έρευνα, δηλαδή από έρευνα που υποστηρίζεται από αμφότερα τα μέρη, ρυθμίζεται στο πλαίσιο Προγράμματος Τεχνολογικής Διαχείρισης (ΠΤΔ) σύμφωνα με τις ακόλουθες αρχές:

                                 α)

                                 Τα μέρη κοινοποιούν εκατέρωθεν εντός ευλόγου χρονικού διαστήματος τα τυχόν δικαιώματα πνευματικής ιδιοκτησίας που προκύπτουν βάσει της παρούσας συμφωνίας (ή των σχετικών εκτελεστικών διακανονισμών).

                                 β)

                                 Εκτός εάν έχει συμφωνηθεί άλλως, τα σχετικά με την πνευματική ιδιοκτησία δικαιώματα και συμφέροντα που προκύπτουν κατά τη διάρκεια της κοινής έρευνας είναι εκμεταλλεύσιμα από εκάτερο των μερών χωρίς εδαφικούς περιορισμούς.

                                 γ)

                                 Κάθε μέρος επιζητεί την έγκαιρη προστασία της πνευματικής ιδιοκτησίας επί της οποίας αποκτά δικαιώματα και συμφέροντα στο πλαίσιο του ΠΤΔ.

                                 δ)

                                 Σε κάθε μέρος παρέχεται μη αποκλειστική, αμετάκλητη και απαλλαγμένη από την καταβολή τελών άδεια εκμετάλλευσης κάθε πνευματικής ιδιοκτησίας που προκύπτει στο πλαίσιο της παρούσας συμφωνίας, αποκλειστικά και μόνο για ερευνητικούς σκοπούς.

                                 ε)

                                 Στους επισκέπτες ερευνητές που έχουν συμμετάσχει στη δημιουργία της πνευματικής ιδιοκτησίας παραχωρούνται δικαιώματα πνευματικής ιδιοκτησίας και μερίδια επί των δικαιωμάτων εκμετάλλευσης που κερδίζουν τα ιδρύματα υποδοχής από την παραχώρηση των αδειών εκμετάλλευσης των αντίστοιχων δικαιωμάτων πνευματικής ιδιοκτησίας, στο πλαίσιο της πολιτικής που ακολουθούν τα ιδρύματα υποδοχής. Κάθε μέρος χορηγεί στους επισκέπτες ερευνητές μεταχείριση όχι λιγότερο ευνοϊκή από εκείνη που χορηγεί στους υπηκόους του όσον αφορά τη χορήγηση των προαναφερθέντων δικαιωμάτων πνευματικής ιδιοκτησίας και μεριδίων επί των δικαιωμάτων εκμετάλλευσης. Επιπλέον, κάθε επισκέπτης ερευνητής που αναγνωρίζεται ως εφευρέτης δικαιούται μεταχείρισης υπηκόου του μέρους υποδοχής στο θέμα των βραβείων, δώρων, ευεργετημάτων ή οποιασδήποτε άλλης ανταμοιβής, σύμφωνα με την πολιτική του ιδρύματος υποδοχής και των αντίστοιχων εφαρμοστέων νόμων των μερών.

                     2.

                     Στην περίπτωση άλλων συνεργατικών δραστηριοτήτων πλην της κοινής έρευνας που εμπίπτει στις διατάξεις της παραγράφου II.Δ.1, στον βαθμό που απαιτείται βάσει των νόμων και των κανονισμών του, κάθε μέρος απαιτεί από όλους τους συμμετέχοντές του να συνάψουν ειδικές συμφωνίες με αντικείμενο τη διεξαγωγή των κοινών ερευνητικών δραστηριοτήτων και τα αντίστοιχα δικαιώματα και υποχρεώσεις κάθε συμμετέχοντος. Όσον αφορά την πνευματική ιδιοκτησία, οι συμφωνίες ρυθμίζουν, κατά κανόνα, μεταξύ άλλων, θέματα που αφορούν την ιδιοκτησία, την προστασία, τα δικαιώματα χρήσης για ερευνητικούς σκοπούς, την εκμετάλλευση και τη διάδοση, συμπεριλαμβανομένων διακανονισμών για την από κοινού δημοσίευση, τα δικαιώματα και τις υποχρεώσεις των επισκεπτών ερευνητών και τις διαδικασίες για την επίλυση των διαφορών. Οι συμφωνίες είναι επίσης δυνατόν να ρυθμίζουν και άλλα θέματα, όπως η πρόσβαση στις πρωτεύουσες και δευτερεύουσες πληροφορίες, η παραχώρηση αδειών εκμετάλλευσης και τα παραδοτέα στοιχεία.

               Ε.   Σεβόμενο τους όρους του ανταγωνισμού στους τομείς που αφορά η παρούσα συμφωνία, κάθε μέρος μεριμνά ώστε να διασφαλίζεται ότι τα δικαιώματα που αποκτώνται σύμφωνα με την παρούσα συμφωνία και οι ρυθμίσεις που συνομολογούνται στο πλαίσιό της, ασκούνται κατά τρόπο ώστε να ενθαρρύνεται, ιδίως: i) η χρήση των πληροφοριών που παράγονται ή οι οποίες καθίστανται διαθέσιμες με άλλους τρόπους, στο πλαίσιο της παρούσας συμφωνίας και η διάδοσή τους, στον βαθμό που αυτό συμβαδίζει τόσο με τους όρους που καθορίζονται στην παρούσα συμφωνία, όσο και με τις διατάξεις του τμήματος IV αυτής και με όλους τους κανόνες οι οποίοι ενδέχεται να ισχύουν στο πλαίσιο των οικείων νόμων των μερών που διέπουν τον χειρισμό ευαίσθητων ή εμπιστευτικών πληροφοριών στον πυρηνικό τομέα και ii) την υιοθέτηση και εφαρμογή διεθνών προτύπων.
         III.   Εργασίες που προστατεύονται με δικαιώματα δημιουργού

         Σύμφωνα με τους όρους της παρούσας συμφωνίας, τα δικαιώματα δημιουργού που ανήκουν στα μέρη τυγχάνουν μεταχείρισης που συνάδει με τη συμφωνία για τις εμπορικές πτυχές των δικαιωμάτων πνευματικής ιδιοκτησίας, την οποία διαχειρίζεται ο Παγκόσμιος Οργανισμός Εμπορίου.
         IV.   Επιστημονικές συγγραφικές εργασίες

         Με την επιφύλαξη της προβλεπόμενης στο τμήμα V μεταχείρισης των εμπιστευτικών πληροφοριών, εφαρμόζονται οι ακόλουθες διαδικασίες:

                     Α.

                     Κάθε μέρος δικαιούται να αξιώσει την παραχώρηση μη αποκλειστικής, αμετάκλητης και απαλλαγμένης από την καταβολή τελών άδειας εκμετάλλευσης, για όλες τις χώρες, της μετάφρασης, αναπαραγωγής και δημόσιας διανομής των πληροφοριών που περιλαμβάνονται στα επιστημονικά και τεχνικά περιοδικά, τα άρθρα, τις εκθέσεις, τα βιβλία ή τα άλλα μέσα, που προκύπτουν άμεσα από την κοινή έρευνα που πραγματοποιείται σύμφωνα με την παρούσα συμφωνία από τα μέρη ή εξ ονόματός τους.

                     Β.

                     Όλα τα προοριζόμενα για δημόσια διανομή αντίγραφα ενός έργου, του οποίου προστατεύονται τα δικαιώματα δημιουργού και το οποίο έχει παραχθεί σύμφωνα με την παρούσα διάταξη, πρέπει να αναγράφουν τα ονοματεπώνυμα των δημιουργών του έργου, εκτός εάν ένας δημιουργός αντιτίθεται ρητά στην αναφορά του ονόματός του. Τα εν λόγω αντίγραφα φέρουν, επίσης, ευδιάκριτη μνεία της συνεργατικής υποστήριξης εκ μέρους των μερών.

               V.   Εμπιστευτικές πληροφορίες

         Α.   Έγγραφες εμπιστευτικές πληροφορίες

                     1.

                     Κάθε μέρος προσδιορίζει, το νωρίτερο δυνατόν, τις πληροφορίες που επιθυμεί να παραμείνουν εμπιστευτικές σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:

                                 α)

                                 οι πληροφορίες είναι μυστικές, υπό την έννοια ότι δεν είναι, στην ολότητα τους ή υπό το ακριβές σχήμα ή σύνθεση των συνιστωσών τους, εν γένει γνωστές ή άμεσα προσπελάσιμες με νόμιμα μέσα·

                                 β)

                                 οι πληροφορίες έχουν πραγματική ή πιθανή εμπορική αξία λόγω του μυστικού χαρακτήρα τους και

                                 γ)

                                 το πρόσωπο που έχει τον νόμιμο έλεγχο των πληροφοριών αυτών έχει εφαρμόσει εύλογα, υπό τις συγκεκριμένες περιστάσεις, μέτρα για τη διαφύλαξη του μυστικού χαρακτήρα τους.

                           Τα μέρη μπορούν σε ορισμένες περιπτώσεις, να συμφωνήσουν ότι, εκτός εάν ορίζεται άλλως, τμήματα ή η ολότητα των πληροφοριών που διατίθενται, ανταλλάσσονται ή προκύπτουν κατά τη διάρκεια της κοινής έρευνας που πραγματοποιείται στο πλαίσιο της παρούσας συμφωνίας δεν μπορεί να κοινολογηθούν.

                     2.

                     Κάθε μέρος φροντίζει, ώστε οι εμπιστευτικές πληροφορίες σύμφωνα με την παρούσα συμφωνία και ο συνακόλουθος προνομιακός τους χαρακτήρας, να μπορούν να αναγνωρίζονται άμεσα από το άλλο μέρος, παραδείγματος χάριν, με κατάλληλη σήμανση ή με περιοριστικό επεξήγημα. Αυτό ισχύει επίσης και για την αναπαραγωγή των εν λόγω πληροφοριών, εν όλω ή εν μέρει.
                     Το μέρος ή συμμετέχων που παραλαμβάνει εμπιστευτικές πληροφορίες σύμφωνα με την παρούσα συμφωνία πρέπει να σέβεται τον προνομιακό τους χαρακτήρα. Οι περιορισμοί αυτοί αίρονται αυτόματα, όταν οι εν λόγω πληροφορίες κοινοποιούνται από τον κάτοχό τους χωρίς περιορισμούς.

                     3.

                     Οι εμπιστευτικές πληροφορίες που διαβιβάζονται στο πλαίσιο της παρούσας συμφωνίας μπορούν να διαδίδονται από το μέρος που τις παραλαμβάνει στα πρόσωπα που απασχολούνται από αυτό, συμπεριλαμβανομένων των εργολάβων του και άλλων συναρμοδίων υπηρεσιών του μέρους που έχουν εξουσιοδοτηθεί για τους ειδικούς σκοπούς της διεξαγόμενης κοινής έρευνας, βάσει της αρχής της ανάγκης για γνώση και υπό τον όρο ότι όλες οι εμπιστευτικές πληροφορίες που διαδίδονται με τον τρόπο αυτό προστατεύονται σύμφωνα με το παρόν παράρτημα και στον βαθμό που προβλέπεται από τους οικείους νόμους και κανονισμούς κάθε μέρους και ότι είναι άμεσα αναγνωρίσιμες ως τέτοιες, σύμφωνα με όσα ορίζονται προηγουμένως.

               Β.   Μη έγγραφες εμπιστευτικές πληροφορίες
         Τα μέρη ή τα οριζόμενα από αυτά πρόσωπα χειρίζονται τις μη έγγραφες εμπιστευτικές πληροφορίες ή άλλες εμπιστευτικές ή προνομιακές πληροφορίες που παρέχονται στα σεμινάρια και τις άλλες συναντήσεις που διοργανώνονται σύμφωνα με την παρούσα συμφωνία ή τις πληροφορίες που απορρέουν από την απόσπαση προσωπικού, τη χρήση εγκαταστάσεων ή κοινά έργα, σύμφωνα με τις αρχές που καθορίζονται στην παρούσα συμφωνία για τις έγγραφες πληροφορίες, υπό τον όρο, ωστόσο, ότι ο παραλήπτης τέτοιων εμπιστευτικών ή άλλων εμπιστευτικών ή προνομιακών πληροφοριών έχει ενημερωθεί εγγράφως σχετικά με τον εμπιστευτικό χαρακτήρα των πληροφοριών που έχουν κοινοποιηθεί, το αργότερο κατά τη χρονική στιγμή της κοινοποίησης.
         Γ.   Έλεγχος
         Κάθε μέρος καταβάλλει προσπάθεια, ώστε να εξασφαλίζεται ο έλεγχος των εμπιστευτικών πληροφοριών που έχει λάβει στο πλαίσιο της παρούσας συμφωνίας, σύμφωνα με όσα ορίζονται σε αυτήν. Εάν ένα από τα μέρη διαπιστώσει ότι του είναι αδύνατον ή ότι μπορεί εύλογα να αναμένεται ότι θα του είναι αδύνατον να συμμορφωθεί με τις διατάξεις των προηγουμένων παραγράφων Α και Β για τη μη διάδοση των πληροφοριών, ενημερώνει αμέσως σχετικά το άλλο μέρος. Τα μέρη προβαίνουν στη συνέχεια σε διαβουλεύσεις για να καθορίσουν τη δράση που απαιτείται να αναληφθεί.
         VI.   Επίλυση διαφορών και νέες και απρόβλεπτες μορφές πνευματικής ιδιοκτησίας

         Α.   Οι διαφορές μεταξύ των μερών σχετικά με ζητήματα πνευματικής ιδιοκτησίας επιλύονται σύμφωνα με το άρθρο Χ παράγραφος 3 της παρούσας συμφωνίας.
         Ωστόσο, με αμοιβαία συμφωνία των μερών, μια διαφορά μπορεί να υποβληθεί σε διεθνές διαιτητικό δικαστήριο για την έκδοση δεσμευτικής διαιτητικής απόφασης σύμφωνα με τους εφαρμοστέους κανόνες διεθνούς δικαίου. Εκτός εάν έχει άλλως συμφωνηθεί, ισχύουν οι κανόνες διαιτησίας του Uncitral.
         Β.   Στην περίπτωση που ένα από τα μέρη εκτιμά ότι συνεργατική δραστηριότητα που αναλαμβάνεται σύμφωνα με την παρούσα συμφωνία μπορεί να οδηγήσει στην παραγωγή μιας νέας μορφής πνευματικής ιδιοκτησίας που δεν καλύπτεται από το ΠΤΔ ή από συμφωνία μεταξύ των ορισθέντων φορέων ή εάν ανακύψουν απρόβλεπτες δυσχέρειες, τα μέρη αρχίζουν πάραυτα συζητήσεις οι οποίες έχουν αντικείμενο να εξασφαλίζουν την επαρκή κατοχύρωση της προστασίας, της εκμετάλλευσης και της διάδοσης της εν λόγω πνευματικής ιδιοκτησίας στα αντίστοιχα εδάφη τους.


title: 2013/574/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ελέγχου της Αλιείας για το οικονομικό έτος 2011#Ψήφισμα του Ευρωπαϊκού Κοινοβουλίου, της 17ης Απριλίου 2013 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ελέγχου της Αλιείας για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/221

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ελέγχου της Αλιείας για το οικονομικό έτος 2011
   (2013/574/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2011, που συνοδεύεται από τις απαντήσεις της Υπηρεσίας (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (4), και συγκεκριμένα το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Αλιείας (A7-0109/2013),

               1.

               χορηγεί απαλλαγή στον εκτελεστικό διευθυντή της Ευρωπαϊκής Υπηρεσίας Ελέγχου της Αλιείας όσον αφορά την εκτέλεση του προϋπολογισμού της Υπηρεσίας για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της Ευρωπαϊκής Υπηρεσίας Ελέγχου της Αλιείας (πρώην «Κοινοτικής Υπηρεσίας Ελέγχου της Αλιείας»), το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 86.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 128 της 21.5.2005, σ. 1.

      (5)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ελέγχου της Αλιείας για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2011, που συνοδεύεται από τις απαντήσεις της Υπηρεσίας (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (4), και ιδίως το άρθρο 36,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Αλιείας (A7-0109/2013),

                  Α.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί της Κοινοτικής Υπηρεσίας Ελέγχου της Αλιείας (εφεξής «η Υπηρεσία») για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  B.

                  λαμβάνοντας υπόψη ότι, στις 10 Μαΐου 2012, το Κοινοβούλιο χορήγησε απαλλαγή στον εκτελεστικό διευθυντή της Υπηρεσίας όσον αφορά την εκτέλεση του προϋπολογισμού της για το οικονομικό έτος 2010 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              παροτρύνει την Υπηρεσία να βελτιώσει το ετήσιο πρόγραμμα εργασίας της περιλαμβάνοντας συγκεκριμένους και μετρήσιμους στόχους, τόσο σε επίπεδο τομέων πολιτικής όσο και σε επίπεδο επιχειρησιακών δραστηριοτήτων, και θεσπίζοντας ευφυείς δείκτες,

                              —

                              παροτρύνει τον εκτελεστικό διευθυντή της Υπηρεσίας να επιτελεί πλήρως το καθήκον του να περιλαμβάνει στην έκθεση την οποία εκπονεί προς την αρμόδια για την απαλλαγή αρχή που συνοψίζει την έκθεση της Υπηρεσίας Εσωτερικού Λογιστικού Ελέγχου (IAS) όλες τις συστάσεις που διατυπώνονται και όλα τα μέτρα τα οποία λαμβάνονται σχετικά,

                              —

                              καλεί την Υπηρεσία να προβεί σε ανασκόπηση του συστήματος εσωτερικού της ελέγχου για να στηρίζει την ετήσια δήλωση αξιοπιστίας του εκτελεστικού διευθυντή της και να προβεί σε ανασκόπηση όλων των διαδικασιών, τόσο διοικητικών όσο και επιχειρησιακών, με μεταγενέστερη τεκμηρίωση της ροής εργασιών και των βασικών ελέγχων,

                  Γ.

                  λαμβάνοντας υπόψη ότι ο συνολικός προϋπολογισμός της Υπηρεσίας για το 2011 ανήλθε σε 12 850 000 ευρώ, σε σύγκριση με 11 013 000 ευρώ το 2010, πράγμα που αντιπροσωπεύει αύξηση κατά 16,7 %,

                  Δ.

                  λαμβάνοντας υπόψη ότι η αρχική συνεισφορά της Ένωσης στον προϋπολογισμό της Υπηρεσίας για το 2011 ανήλθε σε 11 850 000 ευρώ (7), πράγμα που αντιπροσωπεύει αύξηση κατά 40,90 % σε σύγκριση με την αρχική της συνεισφορά το 2010 (8 410 000 ευρώ),

         Δημοσιονομική και χρηματοοικονομική διαχείριση

                  1.

                  υπενθυμίζει ότι η αρχική συνεισφορά της Ένωσης στον προϋπολογισμό της Υπηρεσίας για το 2011 ανερχόταν σε 12 850 000 ευρώ·

                  2.

                  σημειώνει, με βάση τους ετήσιους λογαριασμούς για το οικονομικό έτος 2011, ότι η Υπηρεσία δέσμευσε το 99 % της χορηγηθείσας συνεισφοράς και κατέβαλε το 89 % των διαθέσιμων πιστώσεων πληρωμών (πλην των δαπανών που χρηματοδοτούνται από άλλες πηγές εσόδων)· επιδοκιμάζει το γεγονός ότι η Υπηρεσία παρέσχε, με την ετήσια έκθεση δραστηριοτήτων της για το 2011 (8), στην αρμόδια για την απαλλαγή αρχή στοιχεία που δείχνουν το συνολικό ποσοστό εκτέλεσης του προϋπολογισμού της για τις πιστώσεις ανάληψης υποχρεώσεων και για τις πιστώσεις πληρωμών· υπενθυμίζει ότι, το 2010, η Υπηρεσία δέσμευσε το 98,3 % της χορηγηθείσας συνεισφοράς και κατέβαλε το 85,6 % των διαθέσιμων πιστώσεων πληρωμών·

         Πιστώσεις που μεταφέρθηκαν στο επόμενο έτος

                  3.

                  σημειώνει, με βάση τους ετήσιους λογαριασμούς, ότι 1 160 170 ευρώ από τις πιστώσεις υποχρεώσεων είχαν απορροφηθεί μέχρι τα τέλη του 2011 αλλά δεν είχαν ακόμη καταβληθεί και μεταφέρθηκαν στο 2012· σημειώνει επιπλέον ότι η ακύρωση των μη χρησιμοποιημένων πιστώσεων που μεταφέρθηκαν (9) από το προηγούμενο έτος αφορούσε ποσό 151 710 ευρώ·

                  4.

                  παρατηρεί, με βάση την ετήσια έκθεση δραστηριοτήτων, ότι για το οικονομικό έτος 2011, οι αυτόματες μεταφορές της Υπηρεσίας στο έτος 2012 ανέρχονται σε 2 161 172 ευρώ · σημειώνει ακόμη ότι, από άποψη ποσοστού πληρωμών που πραγματοποιήθηκαν σύμφωνα με τις προθεσμίες που προβλέπονται στον δημοσιονομικό κανονισμό, το 87 % του συνόλου των πληρωμών πραγματοποιήθηκαν στο πλαίσιο των νόμιμων στόχων· το 79 % των εμπορικών τιμολογίων εξοφλήθηκαν εντός των προβλεπόμενων από τον νόμο 30 ημερών ενώ το 91 % περίπου των απαιτήσεων επιστροφής δαπανών (πληρωμές στο προσωπικό και τους εμπειρογνώμονες) ικανοποιήθηκαν εντός των προβλεπόμενων από τον νόμο 45 ημερών· παροτρύνει το Ελεγκτικό Συνέδριο να περιλάβει στην έκθεσή του σχετικά με τους ετήσιους λογαριασμούς της Υπηρεσίας για το οικονομικό έτος 2012 πληροφορίες για τις μεταφερθείσες πιστώσεις·

         Λογιστικό σύστημα

                  5.

                  παρατηρεί, με βάση τους ετήσιους λογαριασμούς (10) για το οικονομικό έτος 2011, ότι η λογιστική του προϋπολογισμού της Υπηρεσίας τηρείται με βάση το σύστημα ΑΒΑC, ενώ για τη γενική λογιστική χρησιμοποιείται το σύστημα SΑΡ, το οποίο έχει άμεσο σημείο επαφής με το σύστημα γενικής λογιστικής της Επιτροπής·

         Διαδικασίες σύναψης συμβάσεων

                  6.

                  καλεί την Υπηρεσία να βελτιώσει τις διαδικασίες σύναψης συμβάσεων· παρατηρεί ότι το Ελεγκτικό Συνέδριο εντόπισε αδυναμίες στο θέμα αυτό (ήτοι ότι η Υπηρεσία δεν τεκμηρίωσε επαρκώς την εκτίμησή της σχετικά με τις αξίες των συμβάσεων στους σχετικούς φακέλους)·

                  7.

                  επισημαίνει ότι, σύμφωνα με το Ελεγκτικό Συνέδριο, η Υπηρεσία θα πρέπει να βελτιώσει τη διαφάνεια ως προς τις διαδικασίες, εφαρμόζοντας ορισμένα πιο συγκεκριμένα κριτήρια επιλογής σχετικά με τους υποβάλλοντες προσφορά·

                  8.

                  εκφράζει ανησυχία για το γεγονός ότι, σύμφωνα με το Ελεγκτικό Συνέδριο, η Υπηρεσία δεν έχει καθιερώσει ακόμη κατάλληλες διαδικασίες για την καταγραφή και τη λογιστική καταχώριση των δαπανών που αφορούν τη δημιουργία εσωτερικών ασώματων ακινητοποιήσεων·

         Διαδικασίες πρόσληψης

                  9.

                  σημειώνει, με βάση τις παρατηρήσεις του Ελεγκτικού Συνεδρίου, ότι η Υπηρεσία θα πρέπει να βελτιώσει περαιτέρω τις διαδικασίες επιλογής προσωπικού (π.χ. οι προκηρύξεις κενών θέσεων δεν περιείχαν πληροφορίες σχετικά με τις διαδικασίες ένστασης και προσφυγής, οι συνεδριάσεις της επιτροπής επιλογής δεν τεκμηριώνονταν επαρκώς και, σε μία περίπτωση πρόσληψης, η αρμόδια για τους διορισμούς αρχή δεν ακολούθησε τη σειρά κατάταξης στην κατάσταση της επιτροπής επιλογής, χωρίς ωστόσο να αιτιολογήσει την ενέργεια αυτή)· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· παροτρύνει, ως εκ τούτου, την Επιτροπή να προβλέψει για τους οργανισμούς ένα ορισμένο βαθμό απλούστευσης στο πλαίσιο του άρθρου 110 του κανονισμού υπηρεσιακής κατάστασης·

                  10.

                  σημειώνει, με βάση την ετήσια έκθεση δραστηριοτήτων (11), ότι προσλήφθηκαν τέσσερις έκτακτοι υπάλληλοι και ένας συμβασιούχος υπάλληλος, ενώ αποχώρησαν από την Υπηρεσία τέσσερις έκτακτοι υπάλληλοι και ένας συμβασιούχος υπάλληλος, με αποτέλεσμα το ποσοστό κάλυψης των θέσεων που προβλέπονται στο οργανόγραμμά της για το 2011 να ανέρχεται σε 97 %·

                  11.

                  εκφράζει την ικανοποίησή του διότι το Ελεγκτικό Συνέδριο χαρακτήρισε, ως προς όλες τις ουσιώδεις πλευρές τους, νόμιμες και κανονικές τις υποκείμενες πράξεις των ετήσιων λογαριασμών της Υπηρεσίας για το οικονομικό έτος 2011·

                  12.

                  παρατηρεί, με βάση την έκθεση παρακολούθησης της Υπηρεσίας, ότι η τεκμηρίωση σχετικά με τις διαδικασίες πρόσληψης αποτέλεσε αντικείμενο αναθεώρησης το 2012, προκειμένου να ληφθούν υπόψη οι παρατηρήσεις του Ελεγκτικού Συνεδρίου·

         Διοίκηση

                  13.

                  επισημαίνει ότι, σύμφωνα με το Ελεγκτικό Συνέδριο, κατά τη διαδικασία διορισμού του εκτελεστικού διευθυντή, ένα μέλος του διοικητικού συμβουλίου παραβίασε τους κανονισμούς που διέπουν τους διορισμούς σε σημαντικές θέσεις, ανακοινώνοντας τον υποψήφιο τον οποίο θα ψήφιζε η Επιτροπή· αναγνωρίζει ότι οι ενέργειες των μελών του διοικητικού συμβουλίου δεν τελούν υπό τον έλεγχο της Υπηρεσίας και ότι, κατά συνέπεια, ο εκτελεστικός διευθυντής δεν είναι υπεύθυνος για τα συμβάντα·

         Επιδόσεις

                  14.

                  επικροτεί την πρωτοβουλία της Υπηρεσίας να συνεχίσει την κατάρτιση του πολυετούς και του ετήσιου προγράμματος εργασίας της· υπογραμμίζει πόσο σημαντικό είναι ένα τέτοιο έγγραφο προκειμένου η Υπηρεσία να μπορεί να οργανώνει αποτελεσματικά την εφαρμογή της στρατηγικής της και την υλοποίηση των στόχων της· σημειώνει ότι η Υπηρεσία ακολουθεί μια πολυετή προσέγγιση για το πρόγραμμα εργασίας της και τον προγραμματισμό των πόρων της, καταρτίζοντας πολυετές πρόγραμμα εργασίας, πολυετές σχέδιο πολιτικής προσωπικού και πολυετές σχέδιο στρατηγικής ΤΠ· σημειώνει ακόμη ότι, από το 2010, η Υπηρεσία διαθέτει πολυετές σχέδιο στρατηγικής ΤΠ, το οποίο επανεξετάζεται και ενημερώνεται σε ετήσια βάση·

                  15.

                  υπογραμμίζει τη σημασία του έργου της Υπηρεσίας και εκφράζει την ικανοποίησή του για την αποδοτική και αποτελεσματική εκτέλεση των καθηκόντων της, την οποία η Επιτροπή Αλιείας είχε την ευκαιρία να διαπιστώσει κατά τη διάρκεια της επίσκεψής της στην Υπηρεσία τον Ιούνιο του 2010 και της επίσκεψής της στις 29-30 Οκτωβρίου 2012· επισημαίνει ότι, κατά τη διάρκεια της επίσκεψης στις 29-30 Οκτωβρίου 2012, συζητήθηκαν σημαντικά θέματα όπως η δημιουργία «περιοχών περιφερειακού ελέγχου» προκειμένου να υπάρξει ευρωπαϊκή προστιθέμενη αξία·

         Εσωτερικός έλεγχος

                  16.

                  επιδοκιμάζει την πρωτοβουλία που ανέλαβε η Υπηρεσία δημιουργώντας, το 2008, σύστημα εσωτερικού ελέγχου για την παροχή στήριξης και συμβουλών στον εκτελεστικό διευθυντή και για τη διαχείριση του εσωτερικού ελέγχου, τη διαχείριση κινδύνου και τον εσωτερικό λογιστικό έλεγχο· σημειώνει ότι η Υπηρεσία δεν διαθέτει κλιμάκιο εσωτερικού ελέγχου (ΚΕΕ) πλήρους απασχόλησης, αλλά μοιράζεται την υπηρεσία αυτή με τον Ευρωπαϊκό Οργανισμό για την Ασφάλεια στη Θάλασσα (EMSA) στη Λισαβόνα· σημειώνει ότι για τον σκοπό αυτό υπεγράφη μεταξύ της Υπηρεσίας και του EMSA συμφωνία σε επίπεδο υπηρεσιών, στις 17 Ιουνίου 2008·

                  17.

                  σημειώνει ότι, σύμφωνα με την IAS της Υπηρεσίας, η Υπηρεσία επανεξέτασε την εφαρμογή των προτύπων εσωτερικού ελέγχου (2008) και τα πρώτα συνακόλουθα μέτρα (2009)· επισημαίνει ότι η Υπηρεσία εκτιμά ότι η εφαρμογή των αποτελεσμάτων ήταν επαρκής και αποτελεσματική·

                  18.

                  σημειώνει ότι το 2011, το ΚΕΕ διενέργησε, μετά από ειδικό αίτημα του εκτελεστικού διευθυντή, περιορισμένο έλεγχο στην καταβολή των αποδοχών προκειμένου να αξιολογήσει τους εσωτερικούς ελέγχους στον κύκλο καταβολής των αποδοχών, με ιδιαίτερη έμφαση στην τεκμηρίωση των φακέλων πληρωμών· σημειώνει, με βάση τα στοιχεία της IAS (12), ότι το ΚΕΕ διεξήγαγε επίσης έλεγχο στο σύστημα απογραφής της Υπηρεσίας, προκειμένου να παράσχει στον εκτελεστικό διευθυντή ανεξάρτητη διασφάλιση όσον αφορά την καταλληλότητα και την ουσιαστική εφαρμογή του συστήματος εσωτερικού ελέγχου για την καταγραφή των περιουσιακών στοιχείων·

                  19.

                  σημειώνει, με βάση την ετήσια έκθεση δραστηριοτήτων, ότι το 2010, η IAS, σύμφωνα με το στρατηγικό σχέδιο 2010-2012, διενήργησε έλεγχο στη διαδικασία εκτέλεσης του προϋπολογισμού, καθώς και εκτίμηση του κινδύνου ΤΠ·

                  20.

                  σημειώνει ότι, το 2011, η IAS διεξήγαγε επίσης έλεγχο με αντικείμενο τη «Θεσμική ικανότητα — Εκπαίδευση και ανάπτυξη» με στόχο την αξιολόγηση και προκειμένου να παράσχει στον εκτελεστικό διευθυντή και στο διοικητικό συμβούλιο ανεξάρτητη διασφάλιση όσον αφορά την καταλληλότητα και την ουσιαστική εφαρμογή του συστήματος εσωτερικού ελέγχου για τη «Θεσμική ικανότητα — Εκπαίδευση και ανάπτυξη»

                  21.

                  σημειώνει ότι, σύμφωνα με την IAS, το 2011 το ΚΕΕ προέβη επίσης σε πλήρη επανεξέταση της εφαρμογής των προτύπων εσωτερικού ελέγχου εντός της Υπηρεσίας·

                  22.

                  σημειώνει ότι, τον Οκτώβριο του 2011, η IAS κλήθηκε να παρουσιάσει την κατάσταση προόδου και το στρατηγικό σχέδιο της IAS 2013-2015 στο διοικητικό συμβούλιο της Υπηρεσίας·

                  23.

                  επισημαίνει, με βάση τα στοιχεία της IAS, ότι το 2011 η Υπηρεσία διόρισε συντονιστή εσωτερικού ελέγχου και κατάρτισε εσωτερικές κατευθυντήριες γραμμές για τη διαχείριση κινδύνου, περιλαμβανομένης της διαδικασίας για την τακτική επανεξέταση του συστήματος εσωτερικού ελέγχου και την τακτική ενημέρωση του μητρώου κινδύνων· καλεί, ωστόσο, την Υπηρεσία να ενημερώσει την αρμόδια για την απαλλαγή αρχή σχετικά με τις περαιτέρω ενέργειες στις οποίες προέβη και τα επιτευχθέντα αποτελέσματα·

                  24.

                  αναγνωρίζει ότι η Υπηρεσία έχει λάβει τα απαιτούμενα μέτρα για τα εξής ζητήματα:

                              —

                              δικαιώματα πρόσβασης στο σύστημα ABAC για τους κύριους διατάκτες·

                              —

                              καθυστερήσεις πληρωμών·

                              —

                              πολιτική για τη διαχείριση εξαιρέσεων και τη δημιουργία κεντρικού μητρώου εξαιρέσεων·

                        σημειώνει ότι δύο πολύ σημαντικές συστάσεις της IAS, συγκεκριμένα η προσαρμογή των δικαιωμάτων πρόσβασης των κύριων διατακτών στο σύστημα ΑΒΑC και η καθιέρωση και εφαρμογή πολιτικής για τη διαχείριση των εξαιρέσεων και το κεντρικό μητρώο εξαιρέσεων, κατά την IAS έχουν κλείσει·

                  25.

                  σημειώνει, με βάση την έκθεση παρακολούθησης της Υπηρεσίας (13), ότι, όσον αφορά τις εξαιρέσεις, όλες οι ροές εργασίας τεκμηριώνονται και ότι διατίθενται ήδη ερωτηματολόγια ελέγχου για τις περισσότερες διαδικασίες, ο ρόλος και τα καθήκοντα κάθε συντελεστή που έχει ανάμειξη σε μία πράξη προσδιορίζονται με σαφήνεια και ότι τούτο, μαζί με την έγκαιρη αναφορά των εξαιρέσεων, θα εξασφαλίσει την ενδεδειγμένη παρακολούθηση τυχόν παρατυπιών·

                  26.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (14) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 86.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 128 της 21.5.2005, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 286 της 17.10.2012, σ. 169.

         (7)  Οριστικοί ετήσιοι λογαριασμοί 2011, Ιούνιος 2012, σ. 26.

         (8)  Ετήσια έκθεση δραστηριοτήτων για το 2011, σ. 125.

         (9)  Οριστικοί ετήσιοι λογαριασμοί 2011, Ιούνιος 2012, σ. 27.

         (10)  Οριστικοί ετήσιοι λογαριασμοί 2011, Ιούνιος 2012, σ. 18.

         (11)  Ετήσια έκθεση δραστηριοτήτων για το 2011, σ. 122.

         (12)  Ετήσια έκθεση δραστηριοτήτων για το 2011, σ. 4.

         (13)  Έκθεση σχετικά με τα μέτρα που ελήφθησαν μετά τις συστάσεις του Ευρωπαϊκού Κοινοβουλίου στην απόφασή του της 10ης Μαΐου 2012, σ. 5.

         (14)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


title: 2013/556/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011#Ψήφισμα του Ευρωπαϊκού Κοινοβουλίου, της 17ης Απριλίου 2013 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/165

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011
   (2013/556/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011, που συνοδεύεται από τις απαντήσεις του Φορέα (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και της Υπηρεσίας (4), και ιδίως το άρθρο 13,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0066/2013),

               1.

               χορηγεί απαλλαγή στον διευθυντή διοίκησης του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες όσον αφορά την εκτέλεση του προϋπολογισμού του Φορέα για το οικονομικό έτος 2011

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της απόφασης αυτής στον διευθυντή διοίκησης του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 8.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 337 της 18.12.2009, σ. 1.

      (5)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2011, που συνοδεύεται από τις απαντήσεις του Φορέα (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και της Υπηρεσίας (4), και ιδίως το άρθρο 13,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0066/2013),

                  Α.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες («ο Φορέας») για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,

                  B.

                  λαμβάνοντας υπόψη ότι, σύμφωνα με την απόφαση 2010/349/ΕΕ, που ελήφθη με κοινή συναίνεση των εκπροσώπων των κυβερνήσεων των κρατών μελών στις 31 Μαΐου 2010, σχετικά με την έδρα του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) (6), η Υπηρεσία του BEREC (η «Υπηρεσία») εδρεύει στη Ρίγα της Λετονίας· λαμβάνοντας υπόψη ότι η Υπηρεσία υπέγραψε τη συμφωνία σχετικά με την έδρα της στις 24 Φεβρουαρίου 2011, τέθηκε σε πλήρη λειτουργία μέσα στο 2011 και απέκτησε οικονομική αυτονομία στις 12 Σεπτεμβρίου 2011,

                  Γ.

                  λαμβάνοντας υπόψη ότι ο συνολικός προϋπολογισμός της Υπηρεσίας για το οικονομικό έτος 2011, ο οποίος ανήλθε σε 1 178 785,60 EUR, χρηματοδοτήθηκε αποκλειστικά με συνεισφορά της Ένωσης (7),

         Δημοσιονομική και χρηματοοικονομική διαχείριση

                  1.

                  υπενθυμίζει ότι η αρχική συνεισφορά της Ένωσης στον προϋπολογισμό της Υπηρεσίας για το 2011 ήταν 1 178 785,60 EUR· επισημαίνει ότι πρόκειται για το πρώτο έτος οικονομικής αυτονομίας της Υπηρεσίας·

                  2.

                  επισημαίνει την παρατήρηση του Ελεγκτικού Συνεδρίου ότι ο προϋπολογισμός της Υπηρεσίας για το 2011, που εγκρίθηκε από την επιτροπή διαχείρισης, παρουσίαζε τις πιστώσεις μόνο ανά τίτλο και κεφάλαιο, χωρίς υποδιαίρεση σε άρθρα και θέσεις, κάτι που αντίκειται στην αρχή της εξειδίκευσης· επισημαίνει την απάντηση της Υπηρεσίας ότι ο προϋπολογισμός της για το 2012 έχει ήδη υποδιαιρεθεί σε άρθρα και θέσεις·

                  3.

                  επισημαίνει ότι, με βάση τους ετήσιους λογαριασμούς της Υπηρεσίας, οι πιστώσεις δεσμεύτηκαν σε ποσοστό 63,4 %, ενώ οι πληρωμές έφτασαν το 70,1 % των συνολικών πιστώσεων που διαχειρίστηκε (ή 44,5 % των διαθέσιμων πιστώσεων)·

         Μεταφορές πιστώσεων στο επόμενο έτος

                  4.

                  επισημαίνει με ανησυχία ότι το Ελεγκτικό Συνέδριο εντόπισε 21 περιπτώσεις, συνολικού ύψους 94 120 EUR, στις οποίες οι πιστώσεις που μεταφέρθηκαν στο οικονομικό έτος 2012 δεν αντιστοιχούσαν σε νομικές δεσμεύσεις και ότι, επομένως, οι συγκεκριμένες μεταφορές πιστώσεων είναι παράτυπες·

                  5.

                  δέχεται την εξήγηση της Υπηρεσίας ότι η φάση εκκίνησης κατέστησε δυσχερή τη σωστή πρόβλεψη των μεταφορών και ότι πλέον έχει θεσπιστεί διαδικασία στενής παρακολούθησης της εκτέλεσης του προϋπολογισμού· επισημαίνει την παρατήρηση του Ελεγκτικού Συνεδρίου ότι στα τέλη του 2012 θα δίνονταν οδηγίες και θα συγκεντρώνονταν σχετικές πληροφορίες από τις μονάδες προκειμένου να αποδεσμευθούν οι μη χρησιμοποιηθείσες αναλήψεις υποχρεώσεων· καλεί την Υπηρεσία να αναφέρει στην αρμόδια για την απαλλαγή αρχή κατά πόσον αυτό συνέβη·

         Πρότυπα εσωτερικού ελέγχου

                  6.

                  εφιστά την προσοχή της Υπηρεσίας στην παρατήρηση του Ελεγκτικού Συνεδρίου ότι η Υπηρεσία δεν έχει ακόμη εγκρίνει και εφαρμόσει όλα τα πρότυπα εσωτερικού ελέγχου (ICS) και, πιο συγκεκριμένα, ότι δεν έχει δημιουργηθεί κεντρικό μητρώο τιμολογίων και μητρώο εξαιρέσεων·

                  7.

                  επισημαίνει τη δήλωση της Υπηρεσίας ότι το τρέχον πρόγραμμα εφαρμογής προτύπων εσωτερικού ελέγχου (ICS) ορίζει τις προθεσμίες υλοποίησης διαφόρων προτύπων για την περίοδο μεταξύ Νοεμβρίου 2011 και Ιανουαρίου 2013· επισημαίνει ότι η καταχώριση τιμολογίων και η καταγραφή εξαιρέσεων έχουν ξεκινήσει από τις 18 Ιουνίου 2012, γεγονός που θα έχει αντίκτυπο στις μεταγενέστερες καταχωρίσεις του 2012, και ότι η προετοιμασία των σχετικών διοικητικών οδηγιών βρίσκεται σε εξέλιξη· καλεί την Υπηρεσία να ενημερώσει την αρμόδια για τον προϋπολογισμό αρχή σχετικά με την πρόοδο που έχει σημειωθεί στα ζητήματα αυτά·

         Διαδικασίες πρόσληψης

                  8.

                  επισημαίνει την παρατήρηση του Ελεγκτικού Συνεδρίου ότι η Υπηρεσία πρέπει να βελτιώσει τη διαφάνεια των διαδικασιών πρόσληψης· επισημαίνει την απάντηση της Υπηρεσίας ότι, τον Ιούνιο του 2012, προέβη σε επικαιροποίηση των κατευθυντήριων γραμμών της σχετικά με τις διαδικασίες πρόσληψης, ανταποκρινόμενη στις διαπιστώσεις του Ελεγκτικού Συνεδρίου· καλεί την Υπηρεσία να δώσει συνέχεια στο θέμα και να αναφέρει στην αρμόδια για την απαλλαγή αρχή τα μέτρα που έλαβε σχετικά· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· παροτρύνει, ως εκ τούτου, την Επιτροπή να προβλέψει για τους οργανισμούς ένα ορισμένο περιθώριο απλούστευσης στο πλαίσιο του άρθρου 110 του κανονισμού υπηρεσιακής κατάστασης·

                  9.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 8.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 337 της 18.12.2009, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 156 της 23.6.2010, σ. 12.

         (7)  Οριστικοί ετήσιοι λογαριασμοί της Υπηρεσίας του BEREC για το 2011, σ. 29.

         (8)  Κείμενα που εγκρίθηκαν, P7_TA(2013)0134 (Βλέπε σελίδα 374 της παρούσας Επίσημης Εφημερίδας).